stanford-oval/wikipedia huggingface dataset:
อิกอมะฮ์
ข้อความ

| บทอ่าน> แบบซุนนี | บทอ่าน> แบบชีอะฮ์ | ภาษาอาหรับภาษาอาหรับคลาสสิก | คำอ่าน | แปล |
| --- | --- | --- | --- | --- |
| 2x | 2x | ٱللَّٰهُ أَكْبَرُ | ʾAllāhu ʾakbaru | อัลลอฮ์ผู้ทรงเกรียงไกร [เหนือสิ่งอื่นใด] |
| 1x | 2x | أَشْهَدُ أَنْ لَا إِلَٰهَ إِلَّا  ٱللَّٰهُ | ʾašhadu ʾan lā ʾilāha ʾillā -llāhu | ฉันขอปฏิญาณว่า ไม่มีพระเจ้าอื่นใด นอกจากอัลลอฮ์ |
| 1x | 2x | أَشْهَدُ أَنَّ مُحَمَّدًا رَسُولُ ٱللَّٰهِ | ʾašhadu ʾanna Muḥammadan rasūlu -llāhi | ฉันขอปฏิญาณว่า มุฮัมมัดเป็นเราะซูลของอัลลอฮ์ |
| ไม่มี | 2x | أَشْهَدُ أَنَّ عَلِيًّا وَلِيُّ ٱللَّٰهِ | ʾašhadu ʾanna ʿAlīyan walīyu -llāhi | ฉันขอปฏิญาณว่า อะลีเป็นวะลีของอัลลอฮ์ |
| 1x | 2x | حَيَّ عَلَىٰ ٱلصَّلَاةِحَيَّ عَلَىٰ ٱلصَّلَوٰةِ | ḥayya ʿalā ṣ-ṣalāhti | ท่านทั้งหลาย จงมาละหมาดเถิด |
| 1x | 2x | حَيَّ عَلَىٰ ٱلْفَلَاحِحَيَّ عَلَىٰ ٱلْفَلَٰحِ | ḥayya ʿalā l-falāḥi | ท่านทั้งหลาย จงมาสู่ชัยชนะเถิด |
| ไม่มี | 2x | حَيَّ عَلَىٰ خَيْرِ ٱلْعَمَلِ | ḥayya ʿalā khayri l-ʿamali | ท่านทั้งหลาย จงมาสู่การงานที่ดีเถิด |

| 2x | 2x | قَدْ قَامَتِ ٱلصَّلَاةُقَدْ قَامَتِ ٱلصَّلَوٰةُ | qad qāmati ṣ-ṣalāhtu | การละหมาดกำลังจะเริ่ม |
| 2x | 2x | ٱللَّٰهُ أَكْبَرُ | ʾAllāhu ʾakbaru | อัลลอฮ์ผู้ทรงเกรียงไกร [เหนือสิ่งอื่นใด] |
| 1x | 1x | لَا إِلَٰهَ إِلَّا  ٱللَّٰهُ | lā ʾilāha ʾillā -llāhu | ไม่มีพระเจ้าอื่นใดนอกจากอัลลอฮ์ |
↑  รายงานจากนักวิชาการชีอะฮ์สิบสองอิมามกลุ่มอุศูลี ประโยคนั้นไม่จำเป็นต้องกล่าวในอะซานกับอิกอมะฮ์ แต่แนะนำให้อ่าน (มุสตะฮับบ์) อย่างไรก็ตาม ชีอะฮ์สิบสองอิมามกลุ่มอิคบารี ถือว่าเป็นสิ่งที่จำเป็นในอะซานกับอิกอมะฮ์ ฟาฏิมียะฮ์, อิสมาอีลียะฮ์, อะละวีโบะฮ์ราส และดะวูดีโบะฮ์ราสเชื่อ รวมและอ่านเหมือนกัน โดยอ่านในอะซานสองครั้ง แต่ไม่อ่านในอิกอมะฮ์ พวกเขาได้เพิ่มคำว่า Muḥammadun wa ʿAlīyun khayru l-basar wa itaratu huma khayru l-itar (มุฮัมมัดและอะลีเป็นมนุษย์ที่ดีที่สุดและลูกหลานของพวกท่านคือลูกหลานที่ดีที่สุด) สองครั้งหลังท่อนที่ 6 (Ḥayya ʿala-khayri l-ʿamal) ธรรมเนียมนี้ทำตามมาตั้งแต่ซุอัยบ์ อิบน์ มูซา (ค.ศ. 1132) ดาอิลมุฏลักคนแรก หลังจากอัฏฏ็อยยิบ อบูกอซิม อิหม่ามคนที่ 21 และอ้างว่าเป็นธรรมเนียมฟาฏิมียะฮ์ที่แท้จริง
"Akhbari". Akhbari. สืบค้นเมื่อ 2013-12-31.
Islamic Laws : Rules of Namaz » Adhan and Iqamah เก็บถาวร กันยายน 14, 2008 ที่ เวย์แบ็กแมชชีน
Importance and Conditions of Prayers - Question #466 เก็บถาวร กรกฎาคม 8, 2009 ที่ เวย์แบ็กแมชชีน
"Adhan Call to Prayer". duas.org. Retrieved on 25 August 2016.
ตรงกันข้ามกับสำนักอื่นในศาสนาอิสลามทั้งหมด สำนักฮะนะฟีกับชีอะฮ์กล่าวอะซานและอิกอมะฮ์เหมือนกัน อย่างไรก็ตาม สำนักของซุนนีสามารถอ่านได้ทั้งสองแบบ ตามหลักฐานจากฮะดีษ
ดูเพิ่ม

ชะฮาดะฮ์
ตะชะฮ์ฮุด
เศาะละวาต
สันติจงมีแด่ท่าน
ซิกร์
เตาฮีด
บาเรจู - การเรียกให้มาขอพรของศาสนายูดาห์
ระฆังโบสถ์
แหล่งข้อมูลอื่น

Iqamah being recited before prayer in Mecca
Call for prayers according to the five school of thought: A Shi'ite Encyclopedia
อินญีล

อินญีล (อาหรับ: إنجيل, อักษรโรมัน: ʾInjīl, การสะกดทางเลือก: อินกีล หรือ อินจีล) เป็นชื่อภาษาอาหรับสำหรับ พระกิตติคุณของอีซา (เยซู) คัมภีร์อัลกุรอานอธิบาย อินญีล นี้ว่าเป็นหนึ่งในสี่คัมภีร์ในศาสนาอิสลาม ที่วะฮีย์โดย อัลลอฮ์ ส่วนเล่มอื่นๆ คือ ซะบูร เตารอฮ์ (โตราห์) และอัลกุรอานเอง คำว่า อินญีล ยังใช้ในคัมภีร์อัลกุรอาน, อัลหะดีษ และเอกสารของชาวมุสลิมยุคแรกๆ เพื่ออ้างถึงคัมภีร์และการวะฮีย์ที่อัลลอฮ์ทรงประทานแก่นบีอีซา
นิรุกติศาสตร์

คำภาษาอาหรับ อินญีล (إنجيل) ที่พบในตำราอิสลาม และตอนนี้ใช้โดยชาวมุสลิมที่ไม่ใช่ชาวอาหรับและผู้ที่ไม่ใช่ชาวอาหรับ มาจากคำภาษาซีรีแอก อาราเมข awongaleeyoon (ܐܘܢܓܠܝܘܢ) ที่พบในเพชิตตา (การแปลภาษาซีเรียของพระคัมภีร์),  ซึ่งมาจากคำภาษากรีก ยวนเกเลียน (Εὐαγγέλιον)  ของภาษากรีกดั้งเดิม พันธสัญญาใหม่ ซึ่งแปลว่า "ข่าวดี" (จากภาษากรีก "Εὐ αγγέλιον"; ภาษาอังกฤษแบบเก่า "กอดสเปล"; ภาษาอังกฤษสมัยใหม่ "กอสเปล" หรือ "อีแวนเจิล" เป็น archaism เปรียบเทียบ เช่น ภาษาสเปน "อีแวนเกลีโอ") คำว่า อินญีล ปรากฏสิบสองครั้งในอัลกุรอาน
ทั่วไป

โดยไม่คำนึงถึงความขัดแย้งทางวิชาการ ชาวมุสลิมมักเชื่อว่า อินญีล หมายถึงพระกิตติคุณที่แท้จริงซึ่งอัลลอฮ์ทรงมอบให้กับนบีอีซา ชาวมุสลิมหลายคนเชื่อว่า อินญีล ถูกวะฮีย์โดยอัลลอฮ์ต่อนบีอีซาในลักษณะที่เทียบได้กับวิธีที่อัลกุรอานถูกวะฮีย์แก่ นบีมุฮัมมัด ตามที่สันนิษฐานจากข้อความในอัลกุรอานที่ระบุว่าอินญีลเป็นสาส์นที่ได้รับเช่น (แปลโดย มาร์มาดูก พิกทอลล์):
แล้วเราก็ได้ส่งบรรดาเราะซูลของเราติดตามร่องรอยของพวกเขา และเราได้ส่งอีซา อิบน์ มัรยัมตามมา และเราได้ประทานอินญีลให้แก่เขา และเราได้บันดาลความสงสารและความเมตตาให้เกิดขึ้นในจิตใจของบรรดาผู้ที่เชื่อฟังปฏิบัติตามเขา
ชาวมุสลิมปฏิเสธมุมมองที่ว่านบีอีซาหรือบุคคลอื่นใดเขียนอินญีล แทนที่จะให้เครดิตการประพันธ์แก่อัลลอฮ์ นักวิชาการมุสลิมหลายคนยังคงเชื่อว่าอินญีล (พระกิตติคุณ) ในพระคัมภีร์ไบเบิลได้ผ่านการเปลี่ยนแปลง ถ้อยคำและความหมายของคำถูกบิดเบือน โดยมีข้อความบางตอนถูกตัดออกและบางตอนเพิ่มเข้ามา หลักการสำคัญของอิสลามเกี่ยวกับความเป็นหนึ่งเดียว (เตาฮีด) และความสมบูรณ์ของความเป็นพระเจ้าของอัลลอฮ์หมายความว่าในมุมมองของพวกเขา เป็นไปไม่ได้ที่นบีอีซาจะเป็นพระเจ้าที่บังเกิดใหม่ หรือ พระบุตรของพระเจ้า และการกล่าวอ้างที่ตรงกันข้ามในพระกิตติคุณในคัมภีร์ไบเบิลจะต้องเกิดจากการเพิ่มเติมในภายหลัง อย่างไรก็ตาม ชาวมุสลิมใช้คัมภีร์ไบเบิลเป็นแหล่งข้อมูลทางประวัติศาสตร์  มันถูกกล่าวไว้ในอัลกุรอาน (การตีความความหมาย):
พวกเจ้ายังโลภที่จะให้พวกเขา ศรัทธาต่อพวกเจ้าอีกกระนั้นหรือ? ทั้ง ๆ ที่กลุ่มหนึ่งในพวกเขาเคยสดับฟังดำรัสอัลลอฮฺแล้วพวกเขาก็บิดเบือนมันเสีย หลังจากที่พวกเขาเข้าใจแล้วทั้ง ๆ ที่พวกเขาก็ตระหนักดีอยู่
ตามหะดีษที่รวบรวมโดย อัลบุคอรี:
ชาวคัมภีร์ (ชาวยิว) เคยอ่านเตารอฮ์ในภาษาฮีบรูและพวกเขาเคยอธิบายเป็นภาษาอาหรับกับชาวมุสลิม ท่านเราะสูล (ศ็อลฯ) กล่าวว่า "อย่าเชื่อชาวคัมภีร์หรือไม่เชื่อพวกเขา แต่จงกล่าวว่า: "เราเชื่อในอัลลอฮ์และสิ่งที่ถูกประทานลงมาแก่เรา"
ดูเพิ่ม

เรื่องเล่าในพระคัมภีร์ไบเบิลและอัลกุรอาน
ศาสนาคริสต์และศาสนาอิสลาม
คัมภีร์ในศาสนาอิสลาม
มุมมองของอิสลามต่อพระคัมภีร์ของคริสเตียน
รายการคำศัพท์คริสเตียนในภาษาอาหรับ
ศุฮุฟของอิบรอฮีม
อิมัน อัล-อาซาดี

| อิมัน อัล-อาซาดี ايمان الاسدي |
| --- | --- |

ผู้บัญญัติกฎหมาย
ดำรงตำแหน่ง 7 เมษายน ค.ศ. 2005 – 20 พฤษภาคม ค.ศ. 2010
 
ข้อมูลส่วนบุคคล
เกิด:  (1964-02-18) 18 กุมภาพันธ์ ค.ศ. 1964 (60 ปี) กัรบะลาอ์ สาธารณรัฐอิรัก
พรรคการเมือง: อิสระ
คู่สมรส: ฟาดฮิล อัล-อาซาดี
ศิษย์เก่า: มหาวิทยาลัยไคโร, มหาวิทยาลัยแบกแดด
วิชาชีพ: รัฐศาสตร์, กฎหมาย

อิมัน อัล-อาซาดี (อาหรับ: ايمان الاسدي; อังกฤษ: Iman al-Asadi) เป็นนักการเมืองเสรีนิยมชาวอิรัก และอดีตผู้บัญญัติกฎหมาย ของสภาผู้แทนราษฎรแห่งประเทศอิรัก
ชีวิตส่วนตัว

อัล-อาซาดีเกิดที่กัรบะลาอ์ เธอศึกษาวิชารัฐศาสตร์ที่มหาวิทยาลัยไคโร และกฎหมายระหว่างประเทศที่มหาวิทยาลัยแบกแดด ในปี ค.ศ. 2003 เธอได้เป็นศาสตราจารย์ด้านกฎหมายที่มหาวิทยาลัยอัล-มุสตานสิริยา
อาชีพทางการเมือง

ก่อนที่จะมีการเลือกตั้งของเธอใน ค.ศ. 2005 อัล-อาซาดีได้เป็นสมาชิกขององค์การภาคประชาสังคมในกรุงแบกแดดระหว่างปี ค.ศ. 2004 และ 2005 จากนั้นเธอก็ได้รับการเสนอชื่อเข้าชิงเขตเลือกตั้งตะวันตกของกัรบะลาอ์สำหรับการเลือกตั้งในเดือนมกราคม ค.ศ. 2005 ซึ่งในปี ค.ศ. 2005 อัล-อาซาดีได้รับเลือกให้เป็นหนึ่งในคณะกรรมการที่ปรึกษาของสภาผู้แทนราษฎรแห่งประเทศอิรัก นอกจากนี้ เธอยังเป็นสมาชิกของพรรคไอเอ็นเอ
หนังสือ

สหพันธรัฐในอิรักและผลกระทบต่อเอกภาพแห่งชาติ
ฮะซัน อัลเลาซี

นักการเมืองและนักเขียนชาวเยเมน
| ฮะซัน อัลเลาซี حسن أحمد اللوزي |
| --- | --- |

รักษาการนายกรัฐมนตรีเยเมน
ดำรงตำแหน่ง 4 มิถุนายน ค.ศ. 2011 – 23 สิงหาคม ค.ศ. 2011
ประธานาธิบดี: อะลี อับดุลลอฮ์ ศอลิฮ์
ก่อนหน้า: อะลี มุฮัมมัด มุเญาวัร
ถัดไป: อะลี มุฮัมมัด มุเญาวัร
 
ข้อมูลส่วนบุคคล
เกิด: ค.ศ. 1952 ซานา, ประเทศเยเมน
เสียชีวิต: 13 กรกฎาคม ค.ศ. 2020 (68 ปี) ไคโร, ประเทศอียิปต์
ศิษย์เก่า: มหาวิทยาลัยอัลอัซฮัร

ฮะซัน อะฮ์มัด อัลเลาซี (อาหรับ: حسن أحمد اللوزي; ค.ศ. 1952 – 13 กรกฎาคม ค.ศ. 2020) เป็นนักการเมืองและนักเขียนจากประเทศเยเมน และเคยดำรงตำแหน่งรัฐมนตรีว่าการกระทรวงข้อมูลข่าวสาร
อัล-ลอว์ซีเกิดที่เมืองซานา และจบการศึกษาที่มหาวิทยาลัยอัลอัซฮัร เมืองไคโร อัล-ลอว์ซีได้เผยแพร่บทกวีและเรื่องส้นจำนวนมาก ซึ่งเป็นเรื่องราวที่เกี่ยวกับการปฏิวัติเยเมน นอกจากนี้อัล-ลอว์ ยังเป็นนักแปลภาษาและนักกวีนิพนธ์งานเขียนภาษาอาหรับยุคใหม่ ในช่วงคริสตทศวรรษที่ 1980 ภายหลังได้มีส่วนในรัฐบาลและดำรงตำแหน่งสำคัญหลายตำแหน่ง รวมกระทั่งตำแหน่งรักษาการนายกรัฐมนตรีตั้งแต่วันที่ 4 มิถุนายน ค.ศ. 2011 จนถึงวันที่ 23 สิงหาคม ค.ศ. 2011
อัล-ลอว์ซีเสียชีวิตเมื่อวันที่ 13 กรกฎาคม ค.ศ. 2020 ด้วยวัย 68 ปี ด้วยโรคติดเชื้อไวรัสโคโรนา 2019 ภายหลังที่ประเทศอียิปต์
อุมัร อัชชะรีฟ

| อุมัร อัชชะรีฟ |
| --- | --- |
อุมัร อัชชะรีฟ ในเดือนกันยายน 2009
สารนิเทศภูมิหลัง
ชื่อเกิด: มีเชล ยูเซฟ ดิมีตรี แชลฮูบ
เกิด: 10 เมษายน ค.ศ. 1932(1932-04-10) อะเล็กซานเดรีย ประเทศอียิปต์
เสียชีวิต: 10 กรกฎาคม ค.ศ. 2015(2015-07-10) (83 ปี) ไคโร ประเทศอียิปต์
คู่สมรส: ฟาเตน ฮามามะห์ (ค.ศ. 1954–1974)
อาชีพ: นักแสดง
ปีที่แสดง: ค.ศ. 1953 – ค.ศ. 2013
ผลงานเด่น: เชอริฟ อาลี ใน Lawrence of Arabia (1962)  ยูริ ชิวาโก ใน Doctor Zhivago (1965)  นิค อาร์นสไตน์ ใน Funny Girl (1968)
ฐานข้อมูล
IMDb
อุมัร อัชชะรีฟ (อาหรับ: عمر الشريف; อังกฤษ: Omar al-Sharif; 10 เมษายน ค.ศ. 1932 – 10 กรกฎาคม ค.ศ. 2015) มีชื่อเดิมว่า มีเชล ยูเซฟ ดิมีตรี แชลฮูบ (อังกฤษ: Michel Yusef Dimitri Chalhoub) เป็นนักแสดงชาวอียิปต์ ได้รับการยอมรับให้เป็นนักแสดงชายชาวอียิปต์ที่ยิ่งใหญ่และประสบความสำเร็จมากที่สุด โดยเขามีผลงานการแสดงอย่างต่อเนื่องยาวนานมากกว่า 50 ปี ทั้งในประเทศอียิปต์, สหรัฐอเมริกา, สหราชอาณาจักร, ฝรั่งเศส และ ประเทศอิตาลี ได้รับรางวัลลูกโลกทองคำ 3 ครั้ง และได้รับรางวัลเซซาร์ 1 ครั้ง รวมทั้งยังเคยได้รับการเสนอชื่อให้เข้าชิงรางวัลออสการ์ สาขานักแสดงสมทบชายยอดเยี่ยม ในปี ค.ศ. 1963
อุมัร อัชชะรีฟ มีชื่อเสียงและประสบความสำเร็จอย่างสูงจากบทบาท "ชะรีฟ อัลคาริช" ในภาพยนตร์มหากาพย์เรื่อง ลอเรนซ์แห่งอาราเบีย (ค.ศ. 1962) ที่ทำให้เขาได้รับรางวัลลูกโลกทองคำถึง 2 สาขา ได้แก่สาขานักแสดงหน้าใหม่ยอดเยี่ยม และสาขานักแสดงสมทบชายยอดเยี่ยม รวมทั้งได้รับการเสนอชื่อให้เข้าชิงรางวัลออสการ์  สาขานักแสดงสมทบชายยอดเยี่ยม ก่อนจะได้รับรางวัลลูกโลกทองคำเป็นครั้งที่ 3 จากภาพยนตร์เรื่อง ด็อกเตอร์ชิวาโก (ค.ศ. 1965) นอกจากนี้ยังมีผลงานเด่นในภาพยนตร์เรื่องอื่นๆ เช่น บันไดดาว (ค.ศ. 1968), ขุมทองแม็คเคนน่า (ค.ศ. 1969), สายเลือด (ค.ศ. 1979)
อุมัร อัชชะรีฟเกิดที่เมืองอะเล็กซานเดรีย ประเทศอียิปต์ ในครอบครัวที่นับถือศาสนาคริสต์นิกายโรมันคาทอลิก เชื้อสายเลบานอน เดิมชื่อว่า มีแชล ดิมีตรี แชลฮุบ (Michael Dimitri Shalhoub) จบการศึกษาจากมหาวิทยาลัยไคโร เข้าสู่วงการแสดงตั้งแต่ปี ค.ศ. 1953 สมรสกับฟาเตน ฮามามะห์ นักแสดงที่มีชื่อเสียงชาวอียิปต์ ในปี ค.ศ. 1954 เขาเปลี่ยนไปนับถือศาสนาอิสลาม และเปลียนชื่อเป็น อุมัร อัชชะรีฟ มาตั้งแต่นั้น โดยเขาเป็นปู่โดยทางสายเลือดกับอุมัร ชะรีฟ จูเนียร์ นักแสดง, นายแบบ, นักเขียน และนักเคลื่อนไหวชาวแคนาดา และวันที่ 10 กรกฎาคม 2015 เสียชีวิตขณะอายุ 83 ปี
แหล่งข้อมูลอื่น

Omar Sharif ที่อินเทอร์เน็ตมูวีเดตาเบส
อิสมาอีล ฮัมดานี

| อิสมาอีล ฮัมดานี |
| --- | --- |
اسماعيل حمداني

นายกรัฐมนตรีแอลจีเรีย
ดำรงตำแหน่ง 15 ธันวาคม ค.ศ. 1998 – 23 ธันวาคม ค.ศ. 1999
ประธานาธิบดี: อัละมีน ซัรวาล อับดุลอะซีซ บูตัฟลีเกาะฮ์
ก่อนหน้า: อะห์มัด อูยะห์ยา
ถัดไป: อะห์มัด บินบีตูร
 
ข้อมูลส่วนบุคคล
เกิด: 11 มีนาคม ค.ศ. 1930(1930-03-11) Guenzet แอลจีเรีย
เสียชีวิต: 6/7 กุมภาพันธ์ ค.ศ. 2017 (86 ปี) ญัสร์เกาะซินฏีนะฮ์ ประเทศแอลจีเรีย

อิสมาอีล ฮัมดานี (อาหรับ: اسماعيل حمداني; 11 มีนาคม ค.ศ. 1930 – 6/7 กุมภาพันธ์ ค.ศ. 2017) เป็นนักการเมืองประเทศแอลจีเรียที่ดำรงตำแหน่งนายกรัฐมนตรีแอลจีเรีย ตั้งแต่วันที่ 15 ธันวาคม ค.ศ. 1998 จนถึงวันที่ 23 ธันวาคม ค.ศ. 1999
ชีวิตช่วงต้น

ฮัมดานีเกิดที่ Guenzet จังหวัดบุรจญ์บูอะรีรีจญ์ในแอลจีเรียตะวันออกเมื่อวันที 11 มีนาคม ค.ศ. 1930
อาชีพการเมือง

ฮัมดานีเข้าเป็นสมาชิกกลุ่ม National Liberation Front (FLN) เมื่อแอลจีเรียเป็นเอกราชใน ค.ศ. 1962 เขาได้รับการแต่งตั้งเป็นเสนาธิการรัฐบาลชั่วคราวที่นำโดยอับดุรเราะห์มาน ฟาริส จากนั้นจึงได้รับการแต่งตั้งเป็นเอกอัครราชทูตประจำประเทศเบลเยียมในสมัยประธานาธิบดีอะห์มัด บินบิลละฮ์ ต่อมาจึงดำรงตำแหน่งเป็นเจ้าหน้าที่สารสนเทศและผู้อำนวยการฝ่ายกฎหมายและกิจการกงสุลที่กระทรวงการต่างประเทศจนถึง ค.ศ. 1970
เขาดำรงตำแหน่งนายกรัฐมนตรีตั้งแต่วันที่ 15 ธันวาคม ค.ศ. 1998 จนถึงวันที่ 23 ธันวาคม ค.ศ. 1999
เสียชีวิต

ฮัมบานีเสียชีวิตขณะนอนหลับของวันที่ 6 กุมภาพันธ์ และเป็นช่วงเช้าของวันที่ 7 กุมภาพันธ์ 2017 ด้วยวัย 86 ปี
อิลลีย์ยีน

อิลลีย์ยีน หรือ อิลลีย์ยูน (อาหรับ: عِلِّيِّين, عِلِّيُّون, อักษรโรมัน: ʿilliyyīn, -ūn แปลตรงตัว: สวรรค์) เป็นคำที่มาจากอัลกุรอานที่อิงถึงสถานที่ "สูงสุด" ที่อยู่เหนือสวรรค์และใกล้บัลลังก์พระเจ้า (อัล-อัรช์) มากที่สุด หรือเป็นเคราะห์ดีที่อยู่ในบันทึกของผู้ทำดี (คล้ายกับ ซิจญีน)
คำนี้ถูกกล่าวไว้ในซูเราะฮ์ อัลมุฏอฟฟิฟีนของอัลกุรอาน คำตรงข้ามของ อิลลีย์ยีน คือ ซิจญีน
ศัพท์มูลวิทยา

คำนี้เป็นคำคุณศัพท์ที่มีความหมายตรงข้ามกันกับ ซิจญีน (ในมุมมองของอัลกุรอาน) โดยเป็นพหุพจน์ของ อะลีย์ยะ (อาหรับ: عَلِيّ) ที่หมายถึง "สูง, สูงส่ง" ซึ่งเป็นคำที่มาจากรากของ ʿ-L-W (ع ل و‎) และมีเสียงคล้ายกันกับคำในภาษาฮีบรูว่า เอลโยน (עֶלְיוֹן) ที่หมายถึง "เหนือกว่า, เหนือที่สุด" หรือ "สูงที่สุด"
ธรรมเนียมชีอะฮ์

รายงานจากธรรมเนียมบางส่วนของชีอะฮ์ กลุ่มอะฮ์ลุลบัยต์ถูกสร้างมาจากดินแห่ง อิลลีย์ยีน
ดูเพิ่ม

เอลโยน
สวรรค์
เอลิเซียม
ฮะเดรา

ฮะเดรา
ฮะเดรา (ฮีบรู: חֲדֵרָה
‎ Ḥadera ; อาหรับ: الخضيرة al-Ḫuḍayrah ; อังกฤษ: Hadera) เป็นเมืองในเขตไฮฟา ประเทศอิสราเอล ตั้งอยู่ห่างจากเมืองใหญ่อย่าง เทลอาวีฟและไฮฟา ราว 45 กม. เมืองตั้งอยู่บนที่ราบชายฝั่งทะเลเมดิเตอร์เรเนียนของอิสราเอลยาว 7 กม. เมืองมีประชากรราว 80,200 คน ที่รวมถึงประชากรที่อพยพมาตั้งแต่ราวปี ค.ศ. 1990 โดยมากมาจากเอธิโอเปียและอดีตสหภาพโซเวียต
อ่าวโอมาน

อ่าวโอมาน
"ทะเลเปอร์เซีย" เป็นอีกชื่อหนึ่งของอ่าวโอมาน ดังแสดงในแผนที่ยุคศตวรรษที่ 18 โดยเอมานูเอล โบเวน
อ่าวโอมาน (อังกฤษ: Gulf of Oman; อาหรับ: خليج عُمان, Ḫalīdj ʾUmān), อ่าวมากราน (อาหรับ: خليج مکران, Ḫalīdj Makrān), ทะเลอิหร่าน (เปอร์เซีย: دریای ایران, Daryā-e Īrān) หรือ ทะเลเปอร์เซีย (เปอร์เซีย: دریای فارس, Daryā-e Fārs) เป็นช่องแคบ (และไม่ใช่อ่าวอย่างแท้จริง) เชื่อมต่อทะเลอาหรับกับอ่าวเปอร์เซียบริเวณช่องแคบฮอร์มุซ อ่าวโอมานถือเป็นส่วนหนึ่งของอ่าวเปอร์เซีย ไม่ใช่ส่วนหนึ่งของทะเลอาหรับ ตั้งอยู่ระหว่างอิหร่าน (เปอร์เซีย) ปากีสถาน โอมาน และสหรัฐอาหรับเอมิเรตส์ โดยชายฝั่งทางตอนเหนือติดกับปากีสถานและอิหร่าน ชายฝั่งทางใต้ติดกับโอมานและสหรัฐอาหรับเอมิเรตส์
อุษมาน ฏอฮา

|  อุษมาน ฏอฮา عثمان طه |
| --- | --- |

เกิด: อะเลปโป, ประเทศซีเรีย
สัญชาติ: ชาวซีเรีย
อาชีพ: นักวาดลายวิจิตรอัลกุรอานในภาษาอาหรับ
บิดามารดา: อับดุลฏอฮา ฮุสซัยน์
อุษมาน อิบน์ อับดุฮ์ อิบน์ ฮุซัยน์ อิบน์ ฏอฮา อัลคุรดี (หรือ อุษมาน ฏอฮา, อาหรับ: عثمان طه تركماني) เป็นนักวาดลายวิจิตรภาษาอาหรับชาวซีเรียที่โด่งดังจากมุศฮัฟอัลมะดีนะฮ์โดยโรงพิมพ์อัลกุรอานของกษัตริย์ฟาฮัด
เขาเกิดใน ค.ศ. 1934 ในย่านชนบทของอะเลปโป, ประเทศซีเรีย ได้รับปริญญาสาขาชะรีอะฮ์จากมหาวิทยาลัยดามัสกัส และได้เรียนรู้ภาษาอาหรับ, ศิลปะอิสลาม และวาดภาพ
เขาเขียนมุศฮัฟแรก (การคัดลอกฉบับของอัลกุรอาน) ในปีค.ศ. 1970 ในปีค.ศ. 1988 เขาเดินทางไปประเทศซาอุดีอาระเบียและมอบหมายให้นักเขียนลายมือกับนักเขียนลายวิจิตรอักษรของโรงพิมพ์อัลกุรอานของกษัตริย์ฟาฮัดที่มะดีนะฮ์
แหล่งข้อมูลอื่น

The King Fahd Complex for the Printing of the Holy Qur'an[ลิงก์เสีย]
Biography/interview เก็บถาวร 2011-10-04 ที่ เวย์แบ็กแมชชีน
http://www.alriyadh.com/2006/11/23/article203788.html เก็บถาวร 2014-02-26 ที่ เวย์แบ็กแมชชีน
ฮัซรัต อะลี มะซาร์

| ฮัซรัต อะลี มะซาร์ |
| --- | --- |
Rawze-e-Sharif
ภาพถ่ายเมื่อปี 2017
ศาสนา
ศาสนา: ซุนนี
จังหวัด: จังหวัดแบลค์
จารีต: ซุนนี
เทศกาล: นาวรูซ
สถานะองค์กร: มัสยิดและศาล
ที่ตั้ง
ที่ตั้ง: มะซารีชารีฟ, จังหวัดแบลค์
ที่ตั้งในประเทศอัฟกานิสถาน
ดินแดน: ประเทศอัฟกานิสถาน
พิกัดภูมิศาสตร์: 36°42′30″N 67°06′40″E﻿ / ﻿36.70833°N 67.11111°E﻿ / 36.70833; 67.11111
สถาปัตยกรรม
ประเภท: มัสยิด
รูปแบบ: สถาปัตยกรรมอิสลาม
เสร็จสมบูรณ์: 1481
ฮัซรัต อะลี มะซาร์ (อาหรับ: حضرت علی مزار; Hazrat Ali Mazar) หรือ มัสยิดสีน้ำเงิน เป็นมัสยิดในมะซารีชารีฟ จังหวัดแบลค์ ประเทศอัฟกานิสถาน ซึ่งชาวมุสลิมซุนนีเชื่อว่าเป็นที่ตั้งของสุสานของฮัซรัต อะลี อิบน์ อะบี ฏอลิบ ซึ่งชาวซุนนีเชื่อว่าเป็นเคาะลิฟที่ถูกต้ององค์ที่สี่ ที่ซึ่งรายปีมีการเฉลิมฉลองนาวรูซซึ่งจัดในชื่อ Jahenda Bala และมีการชักธงศักดิ์สิทธิ์และศาสนิกชนจะสัมผัสธงนั้นเพื่อรับพร
เมื่ออะลีถูกสังหาร ชาวอัฟกันเชื่อว่าร่างของท่านถูกนำมาและฝังอยู่ที่เมืองมะซารีชารีฟ ในขณะที่ชาวชีอะฮ์เชื่อว่าร่างของท่านถูกนำไปยังเมืองนอญัฟในประเทศอิรัก และฝังไว้ที่ซ่งปัจจุบันคือมัสยิดอิมามอะลี
อูมาร์ อาร์เทห์ กาหลิบ

| อูมาร์ อาร์เทห์ กาหลิบ |
| --- | --- |


นายกรัฐมนตรีโซมาเลีย
ดำรงตำแหน่ง 24 มกราคม พ.ศ. 2534 – 1 พฤษภาคม พ.ศ. 2536
ก่อนหน้า: โมฮัมเหม็ด ฮาวัดเล มาดาร์
ถัดไป: อาลี คาลิฟ กาลาอิดห์
 
ข้อมูลส่วนบุคคล
เกิด: พ.ศ. 2473 ฮาร์เกย์ซา บริติชโซมาลิแลนด์
เสียชีวิต: 18 พฤศจิกายน พ.ศ. 2563 (90 ปี) ฮาร์เกย์ซา โซมาลีแลนด์
ศาสนา: อิสลาม
พรรคการเมือง: คองเกรสสหโซมาลี

อูมาร์ อาร์เทห์ กาหลิบ หรือ โอเมอร์ คาร์เท คาหลิบ (โซมาลี: Cumar Carte Qaalib, อาหรับ: عمر ارتيهح غالب) (พ.ศ. 2473 – 18 พฤศจิกายน พ.ศ. 2563) หรือเป็นที่รู้จักกันในนาม อาลี คาลิฟ กาลาอิร เป็นนักการเมืองชาวโซมาลี เขาดำรงตำแหน่งนายกรัฐมนตรีโซมาเลียตั้งแต่ 24 มกราคม พ.ศ. 2534 ถึง 1 พฤษภาคม พ.ศ. 2536
ประวัติ

กาหลิบ เกิดในประเทศโซมาเลียเมื่อปีพ.ศ. 2473 เขาเป็นสมาชิกของเผ่าอิซาอัก และเป็นสมาชิกคองเกรสสหโซมาลี กาหลิบจบการศึกษาจากมหาวิทยาลัยบริสตอล
ตั้งแต่พ.ศ. 2512 – พ.ศ. 2520 กาหลิบดำรงตำแหน่งรัฐมนตรีว่าการกระทรวงต่างประเทศ ในฐานะที่เป็นรัฐมนตรีว่าการกระทรวงต่างประเทศ ในเดือนมกราคมเขาจึงได้รับเลือกให้ดำรงตำแหน่งประธานคณะมนตรีความมั่นคงแห่งสหประชาชาติ เมื่อวันที่ 24 มกราคม พ.ศ. 2534 เขาได้รับการแต่งตั้งจากประธานาธิบดีโซมาเลีย ไซอัด บาร์รี ให้เป็นนายกรัฐมนตรีคนสุดท้าย ภายใต้ระบอบการปกครอง
หลังจากที่ขับไล่บาร์รี ประธานาธิบดีคนต่อมา อาลี มาห์ดิ มูฮัมหมัด ได้แต่งตั้งกาหลิบเป็นนายกรัฐมนตรี และดำรงตำแหน่งเรื่อยมาจนถึงพฤษภาคม พ.ศ. 2536
อูมาร์ อาร์เทห์ กาหลิบเสียชีวิตที่เมืองฮาร์เกย์ซา โซมาลีแลนด์เมื่อวันที่ 18 พฤศจิกายน พ.ศ. 2563
พระยาอัชราชทรงสิริ (แม้น อรุณลักษณ์)

| มหาอำมาตย์ตรีพระยาอัชราชทรงสิริ (แม้น อรุณลักษณ์)ป> ม., ท.จ.ว. |
| --- | --- |


รัฐมนตรีว่าการกระทรวงเกษตราธิการ
ดำรงตำแหน่ง 2 กุมภาพันธ์ พ.ศ. 2489 – 18 มีนาคม พ.ศ. 2489 (0 ปี 44 วัน)
นายกรัฐมนตรี: พันตรี ควง อภัยวงศ์
ก่อนหน้า: พระยาอรรถการีย์นิพนธ์ (สิทธิ จุณณานนท์)
ถัดไป: ทวี บุณยเกตุ
 
ข้อมูลส่วนบุคคล
เกิด: 12 สิงหาคม พ.ศ. 2423 จังหวัดธนบุรี ประเทศสยาม
เสียชีวิต: 7 มิถุนายน พ.ศ. 2507 (83 ปี)
คู่สมรส: นางสาวยวงวัตุยาฯ (นางพินิจการโกศล) คุณหญิงทองดี อัชราชทรงศิริ

มหาอำมาตย์ตรี พระยาอัชราชทรงสิริ (แม้น อรุณลักษณ์) (12 สิงหาคม พ.ศ. 2423 - 7 มิถุนายน พ.ศ. 2507) อดีตรัฐมนตรีว่าการกระทรวงเกษตราธิการ อดีตอธิบดีกรมต่างๆ อาทิ เช่น อธิบดีกรมที่ดินและโลหะกิจ เป็นต้น อดีตนายกสภามหาวิทยาลัยเกษตรศาสตร์
ประวัติ

พระยาอัชราชทรงสิริ เกิดเมื่อวันที่ 12 สิงหาคม พ.ศ. 2423 เป็นบุตรหลวงเทพภักดี (หรุ่น) และนางเทพภักดี (เชย) เกิดที่บางลำภูล่าง อำเภอคลองสาน จังหวัดธนบุรี
การศึกษา

ในด้านการศึกษา สอบไล่ภาษาบาลีได้ชั้นนักเรียนตรีพิเศษของมหามกุฎราชวิทยาลัย สอบไล่ภาษาไทยได้ประโยคหนึ่งจากวัดประยูรวงษ์ สอบไล่ภาษาอังกฤษได้ชั้น 4 จากโรงเรียนอัสสัมชัญและสำเร็จการศึกษาวิชากฎหมายได้เป็นเนติบัณฑิต
การเข้ารับราชการ

พระยาอัชราชทรงสิริ เริ่มเข้ารับราชการที่กองหมาย กระทรวงยุติธรรม พ.ศ. 2446 เนื่องจากเป็นผู้มีผลงาน มีความซื่อสัตย์ ขยันหมั่นเพียร จึงได้เลื่อนตำแหน่งในหน้าที่ราชการตามลำดับ คือเป็นผู้พิพากษาศาลต่างประเทศนครเชียงใหม่ (พ.ศ. 2446) ทำการแทนอธิบดีผู้พิพากษาศาลมณฑลพายัพ 6 เดือน (พ.ศ. 2450) ผู้พิพากษาศาลต่างประเทศที่กรุงเทพมหานคร (พ.ศ. 2453) อธิบดีผู้พิพากษาศาลมณฑลชุมพร (พ.ศ. 2454) อธิบดีผู้พิพากษาศาลมณฑลสุราษฎร์ (พ.ศ. 2458) อธิบดีผู้พิพากษาศาลมณฑลภูเก็ต (พ.ศ. 2461) ผู้พิพากษาศาลอุทธรณ์กรุงเทพมหานคร (พ.ศ. 2469) อธิบดีผู้พิพากษาศาลแพ่ง (พ.ศ. 2471) และได้รับโปรดเกล้าฯ ให้เป็นอธิบดีกรมที่ดินและโลหะกิจ (พ.ศ. 2476 - 2479)
ตำแหน่งเป็นพิเศษ

พ.ศ. 2481 ได้รับแต่งตั้งเป็นผู้อำนวยการสำนักงานทรัพย์สินส่วนพระมหากษัตริย์
พ.ศ. 2482 - 2489 เป็นที่ปรึกษากฎหมายและกรรมการของสำนักงานสลากกินแบ่งรัฐบาล
วันที่ 5 พฤษภาคม พ.ศ. 2493 เป็นผู้ทูลเกล้าฯ ถวายน้ำอภิเษกแด่พระบาทสมเด็จพระเจ้าอยู่หัวภูมิพลอดุลยเดช ในพระราชพิธีบรมราชาภิเษก
ตำแหน่งทางการเมือง

ในวันที่ 2 กุมภาพันธ์ พ.ศ. 2489 ถึงวันที่ 18 มีนาคม พ.ศ. 2489 ได้รับโปรดเกล้าฯ แต่งตั้งให้เป็นรัฐมนตรีว่าการกระทรวงเกษตราธิการ ในคณะรัฐมนตรีชุดที่ 14 อันมีนายควง อภัยวงศ์ เป็นนายกรัฐมนตรี โดยตำแหน่งจึงเป็นนายกสภามหาวิทยาลัยเกษตรศาสตร์ คนที่ 4
ในวันที่ 18 พฤศจิกายน พ.ศ. 2490 ถึงวันที่ 29 พฤศจิกายน พ.ศ. 2494 ได้รับแต่งตั้งเป็นสมาชิกวุฒิสภา
วันที่ 15 มิถุนายน พ.ศ. 2492 ถึงวันที่ 29 พฤศจิกายน พ.ศ. 2494 เป็นรองประธานวุฒิสภา
พระยาอัชราชทรงสิริ เป็นผู้ทำคุณประโยชน์ให้แก่บ้านเมืองทั้งกระทรวงยุติธรรมและกระทรวงเกษตราธิการ เป็นผู้มีความรู้ ความสามารถยิ่ง ได้รับความไว้วางใจและรับผิดชอบงานตั้งแต่อายุยังน้อย เป็นผู้ใฝ่รู้ใฝ่ศึกษาด้วยตนเองอยู่เสมอ ดังที่พระยามานวราชเสวี ได้เขียนประวัติพระยาอัชราชทรงสิริไว้ในหนังสืองานพระราชทานเพลิงศพ ความตอนหนึ่งว่า
เจ้าคุณอัชราชทรงสิริ เป็นคนชอบศึกษา ได้ศึกษามาตั้งแต่เด็กจนตลอดชีวิตของท่าน ได้ทำประโยชน์ให้แก่บ้านเมืองโดยเต็มสติปัญญาและความสามารถหลายตำแหน่งต่างๆ กัน เป็นที่รักใคร่ของเพื่อนฝูง ผู้บังคับบัญชาและคนทั้งหลาย ปฏิบัติตนสมแก่ฐานะตลอดมา ทั้งมีหลักธรรมที่ยึดมั่นอยู่เป็นนิจ ได้ให้การศึกษาแก่บุตรธิดาเต็มความสามารถ จนทุกคนสอบไล่ได้ขั้นปริญญาในประเทศไทยแทบทุกคน หลายคนสอบไล่ได้ปริญญาต่างประเทศ เจ้าคุณอัชราชทรงสิริส่งออกไปศึกษาด้วยทุนของตนเองก็มี ที่ได้ทุนหลวงและทุนต่างประเทศก็มี นับว่าท่านได้ฉลองพระคุณบ้านเมืองในการอบรมบุตร เพื่อประโยชน์แก่ราชการและบ้านเมืองได้เป็นอย่างดี มีน้อยคนที่สามารถทำได้เช่นนี้ แสดงว่าท่านได้ยอมเสียสละอย่างมากมาย
ชีวิตส่วนตัว

พระยาอัชราชทรงสิริ ได้สมรสกับนางสาวยวงวัตุยาฯ (นางพินิจการโกศล) มีธิดา 1 คน และสมรสกับคุณหญิงทองดี อัชราชทรงศิริ มีบุตร-ธิดา 9 คน มีชาย 3 คน หญิง 6 คน รวม 10 คน
ถึงแก่อนิจกรรม

พระยาอัชราชทรงสิริได้ถึงแก่อนิจกรรมเมื่อวันที่ 7 มิถุนายน พ.ศ. 2507 สิริอายุได้ 83 ปี 9 เดือน 25 วัน
เครื่องราชอิสริยาภรณ์

พ.ศ. 2494 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นที่ 1 ประถมาภรณ์มงกุฎไทย (ป.ม.)
พ.ศ. 2502 –  เครื่องราชอิสริยาภรณ์จุลจอมเกล้า ชั้นที่ 2 ทุติยจุลจอมเกล้าวิเศษ (ท.จ.ว.) (ฝ่ายหน้า)
พ.ศ. 2463 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นที่ 3 ตริตาภรณ์ช้างเผือก (ต.ช.)
พ.ศ. 2471 –  เหรียญจักรพรรดิมาลา (ร.จ.พ.)
พ.ศ. 2458 –  เหรียญรัตนาภรณ์ รัชกาลที่ 6 ชั้นที่ 4 (ว.ป.ร.4)
พ.ศ. 2454 –  เหรียญรัชมงคล (ร.ร.ม.)
พ.ศ. 2451 –  เหรียญรัชมังคลาภิเศก รัชกาลที่ 5 (ร.ม.ศ.5)
พ.ศ. 2454 –  เหรียญบรมราชาภิเษก รัชกาลที่ 6 (ร.ร.ศ.6)
พ.ศ. 2468 –  เหรียญบรมราชาภิเษก รัชกาลที่ 7 (ร.ร.ศ.7)
พ.ศ. 2493 –  เหรียญบรมราชาภิเษก รัชกาลที่ 9 (ร.ร.ศ.9)
พ.ศ. 2475 –  เหรียญเฉลิมพระนคร 150 ปี (ร.ฉ.พ.)
อุซามะฮ์ อิบน์ ซัยด์

| อุซามะฮ์ อิบน์ ซัยด์  أُسَامَة ٱبْن زَيْد |
| --- | --- |

ส่วนบุคคล
เกิด: ป. 615–618 มักกะฮ์ ฮิญาซ คาบสมุทรอาหรับ
มรณภาพ: ป. 680  มะดีนะฮ์ รัฐเคาะลีฟะฮ์อุมัยยะฮ์
ศาสนา: อิสลาม
บุพการี: ซัยด์ อิบน์ ฮาริษะฮ์ (พ่อ) อุมม์ อัยมัน (แม่)
รู้จักจาก: ผู้ติดตามของมุฮัมมัด
ญาติ:  อัยมัน อิบน์ อุบัยด์ (พี่/น้องชายต่างพ่อแม่)  บะนูกัลบ์ (เผ่า) 
Military service
ชั้นยศ: ผู้บัญชาการทหารของมุฮัมมัด (632)
การรบ:  ยุทธการที่ฮุนัยน์  การเดินทัพของอุซามะฮ์ อิบน์ ซัยด์ 
อุซามะฮ์ อิบน์ ซัยด์ (อาหรับ: أُسَامَة ٱبْن زَيْد) เป็นมุสลิมและสาวกของนบีมุฮัมมัดที่สำคัญคนหนึ่ง เขาเป็นบุตรของซัยด์ อิบน์ ฮาริษะฮ์ ทาสที่เป็นไทและบุตรบุญธรรมของมุฮัมมัด กับอุมม์ อัยมัน
ภูมิหลังและชีวิตช่วงต้น

อุซามะฮ์เป็นบุตรของบะเราะกะฮ์ (อุมม์ อัยมัน) ชาวอบิสซีเนีย กับซํยด์ อิบน์ ฮาริษะฮ์ สามีคนที่สองของเธอ พ่อแม่ของเขาแต่งงาน "หลังเข้ารับอิสลาม" และอุซามะฮ์เกิดก่อนการฮิจเราะห์
แม่ของอุซามะฮ์เป็นทาสในบ้านของอับดุลลอฮ์ อิบน์ อับดุลมุฏฏอลิบกับอามินะฮ์ บินต์ วะฮบ์ พ่อแม่ของมุฮัมมัด หลังอามินะฮ์เสียชีวิต เธอจึงกลายเป็นทาสของมุฮัมมัด บะเราะกะฮ์ดูแลมุฮัมมัดและย้ายไปอยู่ในบ้านของอับดุลมุฏฏอลิบ อิบน์ ฮาชิม ปู่ของท่านที่มักกะฮ์ โดยเธอดูแลท่านตั้งแต่วัยเด็ก และหลังจากนั้นในวัยผู้ใหญ่ เมื่อมุฮัมมัดแต่งงานกับเคาะดีญะฮ์ ท่านจัดการปลดปล่อยบะเราะกะฮ์และจัดงานแต่งงานให้แก่เศาะฮาบะฮ์นาม อุบัยด์ อิบน์ ซัยด์ จากบะนูค็อซร็อจญ์ สามีคนแรกของเธอ โดยให้กำเนิดอัยมัน อิบน์ อุบัยด์ ซึ่งทำให้เธอรู้จักกันในชื่อ "อุมม์ อัยมัน" ("มารดาของอัยมัน")
ซัยด์ อิบน์ ฮาริษะฮ์ พ่อของอุซามะฮ์ เป็นเศาะฮาบะฮ์และบุตรบุญธรรมของมุฮัมมัด โดยทั่วไปถือว่าเป็นคนที่สามที่เข้ารับอิสลาม (หลังจากเคาะดีญะฮ์ ภรรยาของท่าน และอะลี ลูกพี่ลูกน้อง) เขาเป็นชาวอาหรับจากเผ่าบะนูกัลบ์สาขา Udhra แห่งนัจญด์ คาบสมุทรอาหรับตอนกลาง ส่วน Suda bint Thaalaba แม่ของซัยด์มาจากเผ่าฏ็อยย์ สาขา Maan
อุซามะฮ์มีความสัมพันธ์ใกล้ชืดกับมุฮัมมัดและร่วมสู้รบกับมุฮัมมัดในยุทธการที่ฮุนัยน์
การทัพของอุซามะฮ์

การทัพของอุซามะฮ์เป็นการทัพของรัฐเคาะลีฟะฮ์มุสลิมยุคแรกที่นำโดยอุซามะฮ์ อิบน์ ซัยด์ในเดือนมิถุนายน ค.ศ. 632 โดยที่กองทัพมุสลิมบุกเข้าซีเรียของไบแซนไทน์
ชีวิตช่วงหลัง

หลังมุฮัมมัดเสียชีวิต อุซามะฮ์ตั้งถิ่นฐานที่ Wadi al-Qura ภายหลังย้ายไปมะดีนะฮ์ เขาเสียชีวิตที่ al-Jurf "ในช่วงสิ้นสุดของสมัยมุอาวิยะฮ์" คือ ประมาณ ค.ศ. 680
อุมัร อัรร็อซซาซ

อุมัร อัรร็อซซาซ
อุมัร อัรร็อซซาซ (อาหรับ: عمر الرزاز; เกิดเมื่อวันที่ 1 มกราคม ค.ศ. 1960) เป็นอดีตนายกรัฐมนตรีของประเทศจอร์แดน ดำรงตำแหน่งระหว่างวันที่ 14 มิถุนายน ค.ศ. 2018 ถึง 12 ตุลาคม ค.ศ. 2020 อัรร็อซซาซเกิดที่เมืองอัสซัลฏ์ จบการศึกษาปริญญาตรี คณะวิศวกรรมศาสตร์ในปี ค.ศ. 1981 ปริญญาโทสาขาการผังเมืองที่สถาบันเทคโนโลยีแมสซาชูเซตส์ และปริญญาเอกที่มหาวิทยาลัยฮาร์วาร์ด สาขาเอกการวางแผน โทเศรษฐศาสตร์